**Nu e ploaie fără nori**

*Ioan Daniel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fără aripi nu e zbor

Nici vedere fără ochi

Omul fără ajutor

Din gropi dă în alte gropi

Nu-i cuvânt fără de limbă

Și nici ploaie fără nori

Numai vântul se mai plimbă

Lipsit astăzi de fiori

Ni s-a dat aici un rost

Să umblăm cu-nțelepciune

Ca să fim curați în post

Doar în al Lui Isus Nume

Fără gând nu este minte

Nici necaz fără sfârșit

A vieții așezăminte

Domnul doar le-a rânduit

Cu cui— cuiul nu se scoate

Nici păcatul cu păcat

Ci ele te duc la moarte

Domnul de nu te-a iertat

În iubire te îmbracă

Și trăiește-nvățătura

Tot ce-i rău din tin” să treacă

Însă nu— în veci Scriptura

Ea să-ți fie aici menire

Îndreptar și sens mereu

Isus— marea ta iubire

Mire-ți fie— Dumnezeu

25-12-2015 Betania Cluj—Napoca